බ්‍රසීලයේ හා ශ්‍රී ලංකාවේ සංග්‍රාමික පුහුණුව දෙරට හමුදා අතර හුවමාරු කරගැනීමේ වැඩපිළිවෙළක් දියත් කිරීමට ‍ද්විපාර්ශික‍ව එකඟතාවය පළකර තිබේ.රාජ්‍ය ආරක්ෂක හා නාගරික සංවර්ධන අමාත්‍යංශයේ ලේකම් ගෝඨාභය රාජපක්ෂ,මෙරට යුද හමුදාපති ‍ලුතිතන් ජෙනරාල් දයා රත්නායක මහත්වරු හා බ්‍රසීල ආරක්ෂක ඇමැති සෙල්සො අමෝරිම් මහතා ඇතුළු එරටආරක්ෂක ප්‍රධානීන් කණ්ඩායමක් සමඟ පසුගියදා පැවැත්වූ ද්විපාර්ශවික සාකච්ඡාවේ දී මේ තීරණ ගෙන තිබේ.ශ්‍රී ලංකාවේ මානුෂීය මෙහෙයුමේ අත්දැකීම් හුවමාරුකර ගැනීමට මහත් උනන්දුවක් දක්වන බව බ්‍රසීල හමුදාපති ජෙනරාල් එන්සෝ මාටින්ස් පෙරි එහිදී පවසා තිබේ.මේ අනුව බ්‍රසීලයේ පැවැ‍ත්වෙන සංග්‍රාමික පුහුණු පාඨමාලා රැසක් සඳහා ශ්‍රී ලංකා ත්‍රිවිධ හමුදා සාමාජිකයන්ට අවස්ථාවක් ලබා දීමට බ්‍රසීල යුද හමුදාව කැමැත්ත පළකර ඇත.බ්‍රසීල ජාතික යුද විද්‍යා පීඨය ,ආරක්ෂක සේවා උසස් අධ්‍යාපන ආයතනය, සාම සාධක පුහුණු ආයතනය,සාම සාධක පුහුණුවිම් ආයතනය හා බ්‍රසීල කැළෑ සංග්‍රාමික උපදෙස් ආයතනය මගින් මේ පාඨමාලා ලබාදෙයි.ද්විපාර්ශවික සාකච්ඡාවල ප්‍රථිපලයක් ලෙස අන්‍යෝන්‍ය හුවමාරු වැඩපිළිවෙළක් යටතේ බ්‍රසීල යුද හමුදා සාමාජිකයින්ට ශ්‍රී ලංකා යුද හමුදා පුහුණු පාසල් වලින් පාඨමාලා හැදෑරීමේ අවස්ථාව සලසාදීමට ද මේ අනුව එකඟවූ බව යුද හමුදා මූලස්ථානය පවසයි.2015 වසරේ බ්‍රසීලයේ රියෝද ජැනෙයිරෝ නගරයේ පැවැත්වීමට නියමිත යුද්ධෝපකරණ ප්‍රදර්ශනය ට සහභාගි වන ලෙස ආරක්ෂක ලේකම් ගෝඨාභය රාජපක්ෂ මහතාට බ්‍රසීල ආරක්ෂක ලේකම් වරයා මෙහිදී ආරාධනා කර ඇත..